"Əkinçi", 29 mart 1876, №6/Təzə xəbərlər
Həzrət sərdarın dəftərxanasından Badkubə qubernatoruna yazıblar ki,
Məkkəyə gedən müsəlmanlara mə’lum olsun İskəndəriyyə şəhərində olan Rusiya
konsulu yazır ki, müsəlmanlar Məkkədən qayıdan zaman Cəddadən gəmiyə oturub
İskəndəriyyəyə gəlirlər, amma oradan İstanbula gəmi olmadığına ləng olurlar. Ona
binaən yaxşı olar ki, onlar Rus ya Avstriya və ya Xədifiyyə camaatının gəmisinə
otursunlar ki, onlar birbaş İstanbula gedər.

Rusiya Kokanı zəbt edəndən sonra İngilis dövləti çox təşvişə düşüb
istəyirlər, öz padşahlarına imperator desinlər ki, Asiya qitəsinin sakinləri onları
güclü hesab etsin. Onlar qorxur ki, Rus Türküstanı, Bilucistanı, Əfqanıstanı zəbt
edib Hindistanı alsın. Amma Rus qəzetləri yazır ki, bizim qonşular qanun üzünə öz
işlərinə məşğul olsa, onlar ilə işimiz yoxdur. Çünki Hindistanda İngilis qanunu
işləyir, ona binaən oraya getmək bizim heç xəyalımıza gəlmir.

 * *

Peterburq qəzetlərində martın 2-də yazırlar ki, 2 aydan sonra ə’la-həzrət
İahənşahi-İran əsgər cəm edib, Məşhədə türkmanlar ilə cəng etməyə gedəcək.

 * *

"Türküstan qəzeti"ndə yazırlar ki, Kokan xanlığı zəbt olandan sonra
Abtavabaşçını və qeyr sərkərdələri tutub Rusiya göndəriblər. Və'dəsi tamam olan
əsgər adamına izin olmayıb ki, evlərinə qayıtsınlar.

 * *

Misir əsgərləri Həbəş əsgərini pərakəndə edib, amma İngilisin məsləhətinə
binaən Zəngibar yerinə getməyiblər. Ona binaən Zəngibarın soltanı İngilisə xoş
gəlmədən ötrü öz vilayətində olan qulları tamam azad edib.

 * *

Martın 10-da İngilis padşahının oğlu Hindistandan geri qayıdıb.

 * *

Misir dövləti martın 11-də Parij şəhərində təzədən 6 milyon manat borc edib.

 * *

Sibirdə məxsusi mə’dən zavodlarında 1875-ci ildə 1390 pud qızıl əmələ
gəlib.

 * *

İved dövlətində bir libas ixtira ediblər ki, yanğı olanda onu geyib oda
girmək olur.

 * *

Dünyada dərya içində, yəni su altında olan teleqraf məftillərinin 75000 verst
tuli var. Əgər Dəryayi-Mühitin bir hissəsi ki, Çin və Amerikanın arasındadır,
oradan tel aparılsa, yerin ətrafında birbaşa tel olacaq ki, tuli 8900 verst olsun.

Əkinçi qəzetindəki xəbərlər